[pic] | КОМИСИЯ НА ЕВРОПЕЙСКИТЕ ОБЩНОСТИ |

Брюксел, 15.10.2009

COM(2009)542 окончателен

ДОКЛАД НА КОМИСИЯТА ДО СЪВЕТА И ЕВРОПЕЙСКИЯ ПАРЛАМЕНТ

за прилагането на Регламент (ЕО) № 48/2004 на Европейския парламент и на Съвета от 5 декември 2003 година относно изготвянето на годишните статистически данни на Общността за стоманодобивната промишленост за референтните години 2003―2009 г.

ДОКЛАД НА КОМИСИЯТА ДО СЪВЕТА И ЕВРОПЕЙСКИЯ ПАРЛАМЕНТ

за прилагането на Регламент (ЕО) № 48/2004 на Европейския парламент и на Съвета от 5 декември 2003 година относно изготвянето на годишните статистически данни на Общността за стоманодобивната промишленост за референтните години 2003―2009 г.

СЪДЪРЖАНИЕ

1. Въведение 3

2. Ползи от изготвените статистически данни за стоманодобивната промишленост спрямо разходите за тях 4

2.1. Изготвени набори от данни 4

2.2. Ползи 4

2.2.1. Баланс на стоманения и чугунения скрап 5

2.2.2. Потребление на горива и енергия и баланс на електроенергията 5

2.2.3. Статистически данни за инвестициите в чугунодобивната и стоманодобивната промишленост 6

2.3. Разходи за събиране на статистическите данни за стоманодобивната промишленост 6

3. Качество на статистическите данни за стоманодобивната промишленост 8

3.1. Актуалност, навременност и пълнота на наборите от данни на разположение на потребителите 8

3.2. Правила за поверителност 9

4. Съгласувани взаимодействия с други статистически дейности на Общността 11

4.1. Структурна бизнес статистика 12

4.2. Статистически данни за промишленото производство 12

4.3. Статистически данни за външната търговия 13

4.4. Статистически данни за потреблението на енергия 13

4.5. Статистически данни за емисии в атмосферата 13

5. Бъдещето на статистическите данни за стоманодобивната промишленост 13

Въведение

По време на съществуването на Европейската общност за въглища и стомана (ЕОВС) Комисията (Евростат) събираше необходимите статистически данни за стоманодобивната промишленост пряко от предприятията, извършващи дейност в стоманодобивната промишленост въз основа на разпоредбите на Договора за създаване на Европейската общност за въглища и стомана (Договора за ЕОВС). Регламент (ЕО) № 1840/2002 на Европейския парламент и на Съвета от 30 септември 2002 г. за продължаване на статистическата система на ЕОВС след изтичането на Договора за ЕОВС[1] беше приет, за да се гарантира продължаването до 31 декември 2002 г. на статистическата система на ЕОВС след изтичането на Договора за ЕОВС на 23 юли 2002 г.

С цел прилагане на политиките на Общността в областта на стоманодобивната промишленост беше счетено за необходимо да се продължи събирането на статистически данни за стоманодобивната промишленост след 31 декември 2002 г. Тъй като никоя друга съществуваща статистическа система на европейско ниво не беше в състояние да удовлетвори нуждите от такива статистически данни, беше приет нов регламент на основата на Договора за създаване на Европейската общност, а именно Регламент (ЕО) № 48/2004 на Европейския парламент и Съвета от 5 декември 2003 година относно изготвянето на годишните статистически данни на Общността за стоманодобивната промишленост за референтните години 2003―2009 г.[2], с който се предвижда преходен етап от 2003 г. до 2009 г., за да се определи дали статистическите данни за стоманодобивната промишленост могат да се интегрират в други статистически системи.

Настоящият доклад отговаря на разпоредбите по прилагането на Регламент (ЕО) № 48/2004. В съответствие с член 9 от Регламент (ЕО) № 48/2004 Комисията представя доклад на Европейския парламент и Съвета относно неговото прилагане в рамките на пет години от влизането в сила на същия регламент. По-специално докладът:

а) дава оценка на ползите за Общността, държавите-членки, субектите, които представят данните, и потребителите на статистическа информация от изготвените статистически данни спрямо разходите за тях;

б) дава оценка на качеството на изготвените статистически данни;

в) проверява съгласуваното взаимодействие с други дейности на Общността;

г) предлага промени, които се считат за необходими за усъвършенстване на действието на Регламент (ЕО) № 48/2004.

Ползи от изготвените статистически данни за стоманодобивната промишленост спрямо разходите за тях

Изготвени набори от данни

Статистическите данни за стоманодобивната промишленост обхващат данни за производството на чугун, стомана и феросплави (група 27.1 от статистическата класификация на икономическите дейности в Европейската общност, NACE Rev. 1.1, установена с Регламент (ЕИО) № 3037/90 на Съвета от 9 октомври 1990 година относно статистическата класификация на икономическите дейности в Европейската общност[3] ).

Следната статистическа информация се събира въз основа на Регламент (ЕО) № 48/2004:

1) Годишни статистически данни за баланса на стоманения и чугунения скрап (наричани по-долу „S10“);

2) Годишни статистически данни за потреблението на горива и енергия, разбити по вид инсталация (наричани по-долу „S2A“);

3) Годишни статистически данни за баланса на електроенергията в стоманодобивната промишленост (наричани по-долу „S2B“);

4) Справка за инвестициите в чугунодобивната и стоманодобивната промишленост, годишни статистически данни за разходите (наричани по-долу „S3A“);

5) Справка за инвестициите в чугунодобивната и стоманодобивната промишленост, годишни статистически данни за капацитет (наричани по-долу „S3B“).

Горепосочената информация по принцип се събира от статистическите органи на държавите-членки посредством съответните статистически проучвания, които понякога се организират в сътрудничество с националните сдружения в дадения промишлен отрасъл. В определени случаи данните се представят директно на Евростат от националните сдружения в съответните промишлени отрасли.

На нивото на Евростат статистическите данни се валидират, преди да бъдат публикувани. Извършват се редица логически проверки на различните променливи, както и проверки на последователността на данните във времето.

Ползи

Статистическите данни за стоманодобивната промишленост се събират основно с цел използването им като средство за разработване на политики и като инструмент за улесняване извършването на икономически анализи от субектите в съответния сектор (например публични органи, предприятия, сдружения), както и като източник на информация за гражданите и предприятията[4]. Налична е статистика за броя на свалените таблици с данни от Евростат, която може да бъде използвана за преценка на интереса към статистическите данни от страна на техните потребители. През 2008 г. потребителите са свалили данни от статистическите таблици за стоманодобивната промишленост 1 725 пъти. Потребителите са относително по-заинтересовани от годишните статистически данни за капацитета и годишните статистически данни за баланса за стоманения и чугунения скрап.

Прегледът по-долу на използването на статистическите данни за стоманодобивната промишленост се основава на резултатите от проучване между основните потребители на информацията, включително службите на Комисията и Европейското сдружение на черната металургия (EUROFER).

Баланс на стоманения и чугунения скрап

Статистическите данни за стоманения и чугунения скрап са необходими, inter alia , за наблюдението на използването на тези материали за производство на стомана с оглед предлагането и ценовите тенденции на световния пазар за тези основни материали.

В частност тази информация спомага за оценяване на препоръките в тази област, както са определени в Съобщението на Комисията „Инициатива за суровините — посрещане на нашите основни потребности от растеж и работни места в Европа“[5] и, по-специално, се използва за създаване на рамка, която дава възможност за устойчиво предлагане на суровини от европейски източници и увеличаване ефективността на експлоатацията на ресурсите, използвани за рециклиране.

В допълнение по-подробната информация за потреблението на стоманения и чугунения скрап от електрически пещи е полезна, например с цел изследване на тенденциите на развитието на обработката чрез електродъгови пещи (EAF) и използването на скрап в конвенционалните (кислородни) дейности по обработка на стомана.

Потребление на горива и енергия и баланс на електроенергията

Статистическите данни за потреблението на горива и енергия и балансът на електроенергията в промишлените отрасли с голямо потребление на енергия като стоманодобивната промишленост осигуряват информация за използването на енергия и производството в рамките на съответния промишлен отрасъл. В допълнение статистическите данни за потреблението на енергия също така предоставят информация за емисиите на замърсители от стоманодобивната промишленост. Следователно тези статистически данни са необходими в контекста на борбата срещу глобалното затопляне, в която Комисията е ангажирана.

Годишните статистически данни за потреблението на горива и енергия, разбити по вид инсталация, също така могат да послужат като полезна рамка с цел определяне на референтни стойности.

Информацията от баланса на електроенергията в стоманодобивната промишленост дава възможност за предприемане на действия вследствие на необходимостта от подобряване на енергийната ефективност.

Статистически данни за инвестициите в чугунодобивната и стоманодобивната промишленост

Данните за инвестиционните разходи и максималното възможно производство (капацитет) на чугунодобивната и стоманодобивната промишленост представляват интерес за Комисията. По-специално статистическите данни за инвестициите и капацитета допринасят за глобална мрежа от информация относно световния капацитет на стоманодобива, създадена под егидата на Комитета по стомана към Организацията за икономическо сътрудничество и развитие (ОИСР).

Предприятията в стоманодобивната промишленост се нуждаят от информация от целия свят за инвестициите и капацитета, за да оценят евентуален бъдещ недостиг или излишък на капацитет за определени класове продукти от стомана. В допълнение статистическите данни за инвестициите в чугунодобивната и стоманодобивната промишленост осигуряват възможност за извършване на мониторинг на различните етапи на производствения процес.

Разходи за събиране на статистическите данни за стоманодобивната промишленост

Беше събрана информация относно разходите, свързани със събирането, обработването и съставянето на статистически данни за стоманодобивната промишленост. Единадесет държави отговориха на специалното проучване, което се отнасяше до тежестта, породена от прилагането на Регламент (ЕО) № 48/2004; за други три държави имаше налична информация за тежестта върху предприятията и националните статистически институти от по-общо проучване за тежестта в резултат на събирането на бизнес статистиката.

Таблица 2. Резултати от проучването за тежестта върху предприятия и докладващи институции

Размер на извадката, брой статистически единици (1) | Общ брой статистически единици | Общо време, отделено от всички единици в извадката (тежест), часове на година | Време, отделено от докладващия орган, часове на година |

BE | 14 | 14 | N/A | 7 |

CZ | 37 | 37 | 150 | 276 |

DE | 500 | 500 | 31,5 | 9903(2) |

FR | 53 | 53 | 150 | 150 |

IT | 80 | 80 | 560 | 280 |

LU | 3 | 3 | N/A | 24 |

NL | 1 | 1 | 15 | 10 |

AT | 13 | 13 | 40 | 250 |

PL | 32 | 32 | 500 | 750 |

RO | 19 | 19 | N/A | 845 |

SK | 25 | 25 | 47 | 70 |

SE | 28 | 83 | 224 | 160 |

FI | 4 | 4 | N/A | 50 |

UK | 31 | 31 | N/A | 825 |

N/A= няма налични данни

(1) Единиците могат да бъдат или предприятия, или единици по видове дейност (KAU)

(2) Стойностите за Германия относно отделеното време от докладващите органи включват и времето, необходимо за събиране на данни за стоманодобивната промишленост, които не са обхванати от Регламент (ЕО) № 48/2004 и които се събират само за национални цели. Не е възможно да бъде отделено времето, необходимо за събирането само на данни на нивото на ЕС.

Не всички държави бяха в състояние да предоставят информация за времето, отделено за попълване на въпросниците, тъй като този процес не подлежи на наблюдение. Девет държави предоставиха такава информация. Изчислено въз основа на наличната информация, на една изследвана единица са необходими средно около 2 часа за попълване на въпросника. При все това, времето, необходимо за попълване на въпросника в отделните държави, се различава значително: от 3,78 минути в Германия[6] до над 15 часа в Полша. В повечето държави, за които Евростат разполага с данни, беше организирано преброяване, така че всички единици в сектора получиха въпросник. Общият брой на засегнатите единици може да се изчисли въз основа на информацията от субектите, представящи данните, плюс информацията за броя на предприятията в NACE Rev.1.1.-група 27.1, с повече от 50 заети лица, достъпна от структурната бизнес статистика за държавите, които не са представили данни. Проучването за събирането на статистически данни за стоманодобивната промишленост включва общо около 1 000 единици.

Предвид средното време, необходимо за попълване на въпросника, може да бъде направена приблизителна оценка за общото време, отделено от всички предприятия от стоманодобивната промишленост в ЕС за проучванията за събиране на статистически данни за стоманодобивната промишленост. Взети заедно, стоманодобивните предприятия са отделили около 2 000 часа за проучването, което възлиза на прогнозен разход между 80 000 и 100 000 EUR. Следователно, на тази основа въздействието на Регламент (ЕО) № 48/2004 върху цялостната статистическа тежест върху предприятията може да се счита по-скоро като слабо. При все това, следва да се отбележи, че това засяга само предприятия с 50 или повече служители. Почти всички такива предприятия са длъжни да отговарят и при други проучвания за статистически данни, което означава, че общата статистическа тежест за тези отделни предприятия е относително голяма.

При проучването на разходите също така се установи, че в повечето случаи разходите на докладващите институции (национални статистически институти, а за някои държави-членки — съответните промишлени сдружения) са по-високи от тези на предприятията в сектора. Общите разходи на докладващите институции на нивото на ЕС се оценява на между 400 000 и 500 000 EUR, което отговаря на приблизително 10 000 работни часа за обработка и съставяне на статистически данни за стоманодобивната промишленост. Следователно общите разходи за осигуряване на статистическите данни за стоманодобивната промишленост за цялата икономика на ЕС се изчислява на между 480 000 и 600 000 EUR.

Качество на статистическите данни за стоманодобивната промишленост

Актуалност, навременност и пълнота на наборите от данни на разположение на потребителите

В съответствие с член 6, параграф 3 от Регламент (ЕО) № 48/2004 държавите-членки представят данни и метаданни в срок от 6 месеца след края на референтната година. При все това член 3 от Регламент (ЕО) № 48/2004 предвижда, че когато добавената стойност към факторната себестойност на предприятията на стоманодобивната промишленост в съответната държава-членка представлява по-малко от 1 % от общата за Общността, не е необходимо да се събират данни за характеристиките. Това освобождаване от представяне на данни е приложимо за България, Дания, Естония, Ирландия, Гърция, Кипър, Литва, Латвия, Унгария, Малта, Португалия и Словения. Независимо от това някои от тези държави своевременно са представили на Евростат данните за чугунодобивната и стоманодобивната промишленост.

Таблица 3. Закъснение при представяне (в дни) на статистически данни за стоманодобивната промишленост, референтна година 2007 (сравнено с 30 юни 2008 г., тоест крайният срок за представяне, определен в Регламент (ЕО) № 48/2004)

Към 1.2.2009 г.

По-малко от 1 % от добавената стойност на ЕС27 |

Както се вижда от таблица 3, повечето от държавите-членки, които съгласно Регламент (ЕО) № 48/2004 трябва да представят данни за стоманодобивната промишленост, са направили това преди предвидения в регламента краен срок.

Що се отнася до разпространението на статистически данни от Евростат, всички данни за референтна 2007 година бяха надлежно публикувани преди 1 декември 2008 г.

Таблица 4. Статистически данни за стоманодобивната промишленост за 2007 г., процент налични клетки в общия брой изисквани клетки по държава и серия (данните са публикувани на 1.9.2008 г.) (1)

Съвкупност за ЕС (1) | 0 | 22 | 0 | 0 | 0 | 11 |

Всички докладващи държави заедно | 29 | 41 | 50 | 51 | 55 | 44 |

BE | 0 | 39 | 43 | 14 | 0 | 28 |

BG | 42 | 18 | 43 | 86 | 75 | 39 |

CZ | 25 | 64 | 57 | 64 | 92 | 62 |

DE | 17 | 64 | 21 | 0 | 0 | 38 |

ES (2) | 0 | 14 | 43 | : | 42 | 20 |

EE | 0 | 0 | 0 | 0 | 0 | 0 |

FR | 17 | 54 | 36 | 21 | 67 | 44 |

IT | 8 | 63 | 21 | 21 | 33 | 43 |

LV | 100 | 100 | 100 | 100 | 100 | 100 |

LU | 83 | 55 | 100 | 100 | 83 | 73 |

HU | 0 | 43 | 29 | 43 | 42 | 36 |

NL | 42 | 71 | 71 | 64 | 75 | 68 |

AT | 25 | 78 | 57 | 64 | 83 | 61 |

PL | 33 | 7 | 93 | 86 | 100 | 42 |

RO | 100 | 21 | 100 | 100 | 100 | 59 |

SK | 8 | 2 | 36 | 50 | 50 | 19 |

FI | 0 | 0 | 0 | 0 | 0 | 0 |

SE | 0 | 100 | 21 | 57 | 25 | 28 |

UK | 0 | 0 | 0 | 0 | 0 | 0 |

(1) Процентът на клетки с поверителни данни общо за ЕС касае референтна 2006 година.

(2) Процентът на клетки с поверителни данни на Испания е изчислен на база данни от 2006 г., с изключение на серия S2B, за която са използвани данни от 2007 г.

Финландия и Обединеното кралство са единствените държави, за които се разкриват всички представени данни. Естония няма стоманодобивна промишленост; всички статистически данни за тази държава са представени със стойност „0“. Броя на клетките с поверителни данни в други държави варират между 19 % и 100 %. Общо 44 % от представените национални данни не могат да бъдат публикувани поради съображения за поверителност. Големият брой клетки с поверителни данни на ниво държава сериозно възпрепятства използването на данните за аналитични цели.

Повечето от съвкупностите за ЕС, изчислени за статистическите данни за стоманодобивната промишленост на основа данни от държави, не са поверителни. Само в сериите за потреблението на горива и енергия, разбити по вид инсталация, съвкупностите за ЕС, изчислени на основа национални данни, не могат да бъдат публикувани поради съображения за поверителност.

Съгласувани взаимодействия с други статистически дейности на Общността

Настоящият раздел анализира степента, в която други набори от статистически данни, събирани и разпространявани от Евростат, касаещи чугунодобивната и стоманодобивната промишленост, могат да бъдат използвани, за да заместят статистическата информация, събирана и разпространявана в съответствие с Регламент (ЕО) № 48/2004.

Структурна бизнес статистика

Структурната бизнес статистика (SBS), понастоящем събирана по NACE Rev.1.1. група 27.1 (Производство на чугун, стомана и феросплави) съгласно Регламент (ЕО, Евратом) № 58/97 на Съвета от 20 декември 1996 година относно структурната бизнес статистика[9], може да бъде използвана заедно със статистическите данни за стоманодобивната промишленост, като се вземат под внимание определени ограничения по отношение на сравнимостта на данните.[10] Член 4 на Регламент (ЕО) № 48/2004 гласи, че представените данни са свързани с характеристиките на единиците по видове дейност, както са дефинирани в Регламент (ЕИО) № 696/93 на Съвета от 15 март 1993 г. относно статистическите отчетни единици за наблюдението и анализа на производствената система в Общността[11], и с предприятията с 50 или повече служители.

Всички публикувани от Евростат данни за SBS са свързани с предприятието като статистическа единица. В допълнение класовете по размер на предприятията се определят за SBS въз основа на броя на заетите лица, а не въз основа на броя на служителите. Поради това е трудно да сравним данните за SBS със статистическите данни за стоманодобивната промишленост. Единствената припокриваща се информация са данните за инвестициите, но тъй като разбивката на тази променлива по класове по размер на броя на заетите лица се представя само по желание, е трудно да се провери дали обхватът на данните е същият. При все това, регламентът за SBS не изисква дотолкова подробна разбивка по материални активи, каквато би била на разположение от статистическите данни за стоманодобивната промишленост.

В тази рамка се събира информация за инвестициите в екологосъобразни технологии, включително инвестициите в съоръжения и инсталации за контрол на замърсяването и специално оборудване за борба със замърсяването (основно очистващи съоръжения, предназначени за изхода от инсталацията) и инвестиции в оборудване и заводи, свързани с по-чиста технология („интегрирана технология“). В заключение, данните от SBS не включват данни в количествено изражение.

Статистически данни за промишленото производство

В съответствие с Регламент (ЕИО) № 3924/91 на Съвета от 19 декември 1991 година относно установяване на статистическо изследване на промишлената продукция на Общността[12] се събира информация относно произведените количества различни продукти от стомана през референтния период, която основно се използва от стоманодобивната промишленост. Тъй като броят на предприятията, извършващи дейност в отрасъла на стоманодобивната промишленост, е относително ограничен, много от данните на национално ниво са поверителни. Това възпрепятства използването на тези статистически данни за икономически анализ.

Статистически данни за външната търговия

Информацията за внесените и изнесените количества и стойностите за чугунения и стоманения скрап са на разположение от статистическите данни за външната търговия, събирани в съответствие с Регламент (ЕИО) № 3330/91 на Съвета от 7 ноември 1991 година относно статистическите данни, свързани с търговията със стоки между държавите-членки[13] и Регламент (ЕО) № 1172/95 на Съвета от 22 май 1995 година относно статистиките за търговията със стоки между Общността и нейните държави-членки и трети страни[14]. Тази информация частично повтаря информацията, събирана като част от годишните статистически данни за баланса за чугунения и стоманения скрап, но информацията за снабдяването от вътрешния пазар, движението на запасите и потреблението, която е достъпна от наборите от данни по Регламент (ЕО) № 48/2004, не е налична в статистическите данни за външната търговия. В резултат на прилагането на пасивните принципи на поверителност — съгласно които данните винаги се публикуват, дори и да засягат само едно предприятие, освен ако предприятието изрично поиска неговите данни да не се разкриват — няма поверителни данни за тези продукти.

Статистически данни за потреблението на енергия

Статистическите данни за енергията предоставят информация за потреблението на различни енергийни продукти в чугунодобивната и стоманодобивната промишленост. При все това, тези данни не са разбити по вид инсталация, както се изисква с Регламент (ЕО) № 48/2004. Поради това наличната информация от статистическите данни за потреблението на енергия на този етап е твърде обща, за да замени подробната информация, придобита от събирането на данни в съответствие с Регламент (ЕО) № 48/2004.

Статистически данни за емисии в атмосферата

Статистическите данни от Европейската агенция за околна среда относно емисиите в атмосферата осигуряват информация за емисиите на парникови газове от чугунодобивната и стоманодобивната промишленост. Тази информация е необходима за преценка на въздействието върху околната среда от тези два промишлени отрасъла.

Бъдещето на статистическите данни за стоманодобивната промишленост

Тъй като Регламент (ЕО) № 48/2004 обхваща само събирането на данни за референтните години 2003—2009 г., изтичането на преходния период най-вероятно означава, че след това няма да бъдат събирани никои от статистическите данни за стоманодобивната промишленост, обхванати от този Регламент.

Съобщението на Комисията „По-добро регулиране за растеж и трудова заетост в Европейския съюз“ от 16 март 2005 г.[15] набелязва опростяването като приоритетно действие за ЕС. В Съобщението на Комисията относно намаляването на тежестта върху респондентите, опростяването и определянето на приоритети в областта на статистиката на Общността[16], този ангажимент беше по-специално насочен към статистическите данни. По-доброто определяне на статистическите приоритети е набелязано като основен елемент в процеса на опростяване. Оценяването на значимостта и ползата от статистическите данни за политиките на ЕС е ключова стъпка в избора на приоритетни области за опростяване, заедно с оценка на разходите, направени от държавите-членки, респондентите и Европейската комисия за изготвяне на статистическите данни на Общността. Въпреки че изготвянето на (национални и) общностни статистически данни представлява само малък дял от общата административна тежест върху предприятията, тежестта се разглежда като много по-голяма. Поради това, Комисията трябва да продължи да разглежда начини за подпомагане на цялостните усилия за намаляване на тази тежест на нивото на Общността. Затова Комисията трябва постоянно да установява приоритети между новите статистически дейности (глобализация, изменение на климата) и съществуващите изисквания за статистически данни, като по този начин постепенно прави статистическата програма по-балансирана.

Поради това решението за възможно бъдещо събиране на всички или на част от статистическите данни, както са определени с Регламент (ЕО) № 48/2004, след преходния период следва да бъде продиктувано от съображения за определяне на приоритети, тежестта върху предприятията в отрасъла и усилията на Комисията за нейното намаляване. Тъй като броят на предприятията в разглеждания отрасъл е малък, общите разходи за Европейския съюз за организиране събирането и съставянето на данни ще бъдат ограничени. Същевременно това засяга основно големи дружества, които са предмет на много други проучвания и статистическите въпросници за стоманодобивната промишленост повишават статистическата тежест върху тях. В допълнение няма достъпни данни от счетоводните отчети на дружествата.

Стоманодобивната промишленост е единственият отрасъл в неземеделската бизнес икономика, който е предмет на събирането на подробни данни за използването на суровини, потреблението на енергия по вид инсталация, инвестициите и капацитетите. Не съществува основание за редовно изготвяне на такива подробни статистически данни само за един отделен отрасъл. Поради това, с цел поддържане на възможно най-ниско ниво на тежест върху предприятията, необходимостта от данни може да бъде удовлетворена чрез провеждане на специални ad hoc проучвания вместо чрез редовно изготвяне на официални статистически данни.

Въз основа на необходимостта от ясно определяне на приоритети в областта на статистиката, анализа на разходите за събирането на данни, използването на статистическите данни за стоманодобивната промишленост и наличието на данни, свързани с отрасли с подобен интерес в Европейския съюз, не се предвижда предлагане на регламент за продължаване събирането на статистически данни за стоманодобивната промишленост. В резултат от това статистическите данни за стоманодобивната промишленост — както са определени в Регламент (ЕО) № 48/2004 — няма да бъдат достъпни за референтните години след 2009 г.

[1] ОВ L 279, 17.10.2002 г., стр. 1.

[2] ОВ L 7, 13.1.2004 г., стр. 1.

[3] ОВ L 293, 24.10.1990 г., стр. 1.

[4] Трябва да се отбележи, че е трудно да се определят точно потребителите на статистическите данни за стоманодобивната промишленост, по-специално потребителите, които извличат наличните данни за стоманодобивната промишленост от базата данни на Евростат. Единствената налична информация за използването на базата данни Евростат е броят на съответните сваляния от нея.

[5] COM (2008) 699 окончателен.

[6] Приблизителна оценка, тъй като данните, изисквани в съответствие с Регламент (ЕО) № 48/2004, се включват в ежемесечно проучване, организирано за национални цели.

[7] ОВ L 52, 22.2.1997 г., стр. 1—7.

[8] Данните за поверителността, представени в таблица 5, се различават значително за отделните държави. Причините за това са, inter alia , различни национални правила относно поверителността и неразкриването на определени данни поради „правилото за доминантност“, приложимо в няколко държави-членки, съгласно което данни не се разпространяват, ако един или двама респонденти доминират в числените данни с повече от определени процентни пунктове.

[9] ОВ L 14, 17.1.1997 г., стр. 1—24.

[10] Трябва да се отбележи, че Регламент (ЕО, Евратом) № 58/97 беше отменен с Регламент (ЕО) № 295/2008 на Европейския парламент и на Съвета от 11 март 2008 година относно структурната бизнес статистика (ОВ L 97, 9.4.2008 г., стр. 13). Производството на чугун, стомана и феросплави ще бъде обхванато в NACE Rev.2 група 24.1.

[11] ОВ L 76, 30.3.1993 г., стр. 1.

[12] ОВ L 374, 31.12.1991 г., стр. 1.

[13] ОВ L 316, 16.11.1991 г., стр. 1.

[14] ОВ L 118, 25.5.1995 г., стр. 10.

[15] COM(2005) 97 окончателен.

[16] COM(2006) 693 окончателен.